Stage6

Stage6 var en videodelingsside eid og styrt av DivX, Inc., der brukere kunne laste opp, dele, og se videoklipp.Allen, Danny (August 21, 2007). "Stage6 Beta review". PC World. Arkivert fra originalen 13. januar 2008. Besøkt 28. oktober 2025. Stage6 var forskjellig fra andre videotjenester ved at den tillot streaming av høykvalitetsvideo som var kodet med DivX- og Xvid-kodeker.

Siden forlot aldri betastatus og ble lagt ned den 29. februar 2008 på grunn av DivX' manglende evne til å finansiere tjenesten."The greatest defunct Web sites and dotcom disasters". Crave. CNET Networks UK. 5. juni 2008. Arkivert fra originalen 7. juni 2008. Besøkt 28. oktober 2025.

Historie
Stage6 ble laget i 2006 av DivX og var da lik andre videodelingssider som YouTube i og med at man kunne se video som var lastet opp av alle som registrerte seg.Tew, Chris (23. april 2007). "Stage 6: Alpha becomes Beta". WebTVHub. Besøkt 28. oktober 2025. 24. juli 2007 kunngjorde DivX at de ville skille ut Stage6 som et eget firma fra resten av DivX. Med-grunnlegger og styreleder Jordan Greenhall ville da endre sin daværende rolle som administrerende direktør, til å administrere Stage6, noe som, hvis gjennomført, ville skje senere i 2007. Men 28. februar 2008 kunngjorde Stage6 at det ville legges ned. Dagen etter, 29. februar 2008, ble Stage6 redusert til kun forsiden hvor det stod, blant annet, at brukerne burde migrere til Veoh, en annen videodelingsside liknende Stage6.Huntington, Tom (24. juli 2007). "DivX Announces Plans to Maximize Value and Growth Potential of Core Businesses and Stage6.com: Co-Founder and Chairman Jordan Greenhall to focus on Stage6 opportunity; President Kevin Hell named Acting Chief Executive Officer". Press Releases. DivX.com: DivX Video Player & DivX Video Codec. San Diego, CA. Arkivert fra originalen 19. oktober 2008.

Tekniske detaljer
Stage6 godtok DivX- og Xvid-kodede filer med en oppløsning på opptil 1080p60, som er bedre enn DVD-kvalitet.Possible example of 1080p60 Xvid encoded video on Stage6: imasPV (5. april 2007). "THE IDOLM@STER 1080p 60fps". Stage6. Arkivert fra originalen 24. oktober 2007. Opplastningsgrensen per fil var på 2GB, og nedlastingshastigheten kunne komme opp i over 16 Mbit/s."Stage6 FAQs". Stage6. Upload Video Clips. Share, Watch, Download Videos. Arkivert fra originalen 11. oktober 2007. Besøkt 28. oktober 2025.

Videoavspilling var basert på DivX-codec’en, og krevde at brukerne lastet ned og installerte en nettleser-plug-in før de kunne spille av filer. Siden DivX-spilleren var designet spesielt for videoer streamet i ekstremt høy kvalitet, kunne man se høyoppløsningsfilmer med relativt lav CPU-bruk.

Nedlastede videoer kunne også bli spilt av med tredjepartsspillere (som f.eks. Windows Media Player), hvis en MPEG-4-dekoder var installert. Alternativt kunne man bruke mediaspillere som VLC eller MPlayer med de korrekte plug-ins. Enkelte nedlastede filer kunne også spilles av med en PlayStation 3 eller Xbox 360 ved å omformatere filen fra .divx til .avi.

 Referanser 

 Eksterne lenker 
 Stage6 - videodelingsside designet for å demonstrere DivX codec, stage6.com
 DivX.com - nettside, divx.com

Kategori:Filmnettsteder
Kategori:Etableringer i 2006
Kategori:Nettsteder i USA
Kategori:Opphør i 2008